*Denne artikkelen handler om en person fra Thailand; thailandsk navneskikk er slik at en person refereres til med fornavnet sitt (Netiporn) og ikke slektsnavnet sitt (Sanesangkhom).*

**Netiporn Sanesangkhom** (thai: เนติพร เสน่ห์สังคม, født 1996) er en fremtredende thailandsk demokratiaktivist. Hun var elev ved Triam Udom Suksa videregående skole i Bangkok, der hun var medlem av elevrådet. Hun er medlem av den thailandske kvinneaktivistgruppen *Taluwang*, og ble dømt til fengsel for majestetsfornærmelse for å ha gjennomført en meningsmåling på kjøpesenteret Siam Paragon under demonstrasjonene i Thailand den 8. februar 2022. Hun begynte da en sultestreik i fengselet sammen med medaktivist Nutthanit Duangmusit i protest mot å ha blitt varetektsfengslet, og kollapset under et vitneavhør på grunn av sterke magesmerter og tretthet. Hun ble likevel nektet kausjon til tross for å ha blitt sendt til sykehus etter å ha sultestreiket i nesten 50 dager.

Hun ble løslatt mot kausjon den 4. august 2022, men den 31. januar 2024 ble likevel kausjonen hennes trukket tilbake, og hun ble arrestert. Samtidig ble også Thailands yngste dømte person for majestetsfornærmelse arrestert, en da 14 år gammel jente med kallenavnet «Yok», som Netiporn var støttespiller for.. Ifølge straffedomstolen ble hun dømt for å ha brutt betingelsene for kausjonen da hun deltok i en demonstrasjon ved det thailandske kulturdepartementet den 6. august 2023.

Netiporn begynte ifølge Thai Lawyers for Human Rights en ny sultestreik i fengselet den 27. januar 2024. Hun ble sendt til fengselssykehuset tirsdag 8. februar, den 11. dagen av sultestreiken, Hun hadde symptomer på hepatitt og urinveisinfeksjon, og var for svak til å gå.[] Den 26. februar 2024 ble hun på ny sendt til fengselssykehuset etter å ha hostet blod i tre dager. Hun ga da for første gang samtykke til begrenset behandling i og med at hun hadde hostet opp mye blod. Hun ble behandlet intravenøst med brekningsdempende og syrenøytraliserende medisiner. En oppdatering fra Thai Lawyers for Human Rights den 29. februar 2024 meldte at hun fortsatte å kaste opp blod. Blodet ble lysere og lysere for hver dag. Hun hadde sterke magesmerter, kunne knapt gå, og hadde problemer med å skille drømmer fra virkelighet.

Referanser
----------

1. ↑  «ม. 112 : เปิดใจพี่สาว "บุ้ง ทะลุวัง" จากหนุน กปปส. สู่นักกิจกรรมทำโพลล์เกี่ยวกับสถาบันกษัตริย์» **(thai)**. BBC Thai. 11. juli 2022. Besøkt 31. januar 2024.
2. ↑  «Thailand: Free Detained Critics of Monarchy» **(engelsk)**. Human Rights Watch. 19. juli 2022. Besøkt 31. januar 2024.
3. ↑  «Thailand: Release hunger-striking activists: Netiporn ‘Bung’ Sanesangkhom, Nutthanit ‘Bai Por’ Duangmusit and Tantawan ‘Tawan’ Tuatulanon» **(engelsk)**. Amnesty International. 14. juni 2022. Besøkt 31. januar 2024.
4. ↑  «Court refuses to release monarchy reformers who collapsed in court» **(engelsk)**. Coconuts Bangkok. 19. juli 2022. Arkivert fra originalen 31. januar 2024. Besøkt 31. januar 2024.
5. ↑  «Two Thai hunger striking activists held on remand granted bail» **(engelsk)**. Thai PBS World. 4. august 2022. Besøkt 31. januar 2024.
6. ↑  «ศาลสั่งถอนประกัน ‘บุ้ง’ เหตุพ่นสีลงบนธงราชินี-ชุมนุมหน้า วธ. แต่ไม่ถอนประกัน ‘ตะวัน’ ชี้ ไม่ผิดเงื่อนไขประกัน» **(thai)**. Prachatai. 26. januar 2024. Besøkt 31. januar 2024.
7. ↑  «'ทะลุวัง' ชี้ ผิดปกติ หลังทัณฑสถานแจ้ง 'บุ้ง' ป่วยหนัก แต่ไม่ประสงค์ให้ทนายหรือใครเยี่ยม» **(thai)**. Prachatai. 31. januar 2024. Besøkt 31. januar 2024.
8. ↑  «Activist’s bail revoked over protest at Ministry of Culture» **(engelsk)**. Prachatai English. 30. januar 2024. Besøkt 31. januar 2024.
9. ↑  «‘บุ้ง’ กลับเข้า รพ.ราชทัณฑ์หลังอาเจียนปนเลือด 3 วันติด ยังอดอาหารต่อเพื่อ 2 ข้อเรียกร้อง» **(thai)**. Prachatai. 27. februar 2024. Besøkt 28. februar 2024.
10. ↑  «อัพเดท 'บุ้ง - เนติพร' ยังอดอาหาร จิบน้ำปริมาณจำกัด มีอาการอาเจียนปนเลือด ปวดท้องรุนแรง» **(thai)**. Prachatai. 29. februar 2024. Besøkt 29. februar 2024.
11. ↑  «Update การประท้วงอดอาหารและจำกัดน้ำ ของ #บุ้งทะลุวัง (29 ก.พ.)» **(thai)**. TLHR/X. 29. februar 2024. Besøkt 29. februar 2024.